**დანართი N1**

**COVID-19–ის დადასტურებული შემთხვევების ბინაზე მართვის ინსტრუქცია**

**1.** საქართველოს შინაგან საქმეთა სამინისტროს საჯარო სამართლის იურიდიული პირის - საზოგადოებრივი უსაფრთხოების მართვის ცენტრი **„112“**-ის (შემდგომ ტექსტსა და დანართებში - **„112“**) პროგრამული უზრუნველყოფის საშუალებით, „სეზონური გრიპისა და COVID-19-ის შემთხვევათა იდენტიფიცირებისა და სწორი მართვის/რეფერალის უზრუნველყოფის მიზნით გასატარებელ ღონისძიებათა შესახებ“ საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2020 წლის 4 აპრილის №01-150/ო ბრძანებით განსაზღვრული დაწესებულება (შემდგომ ტექსტსა და დანართებში - **ონლაინ-კლინიკა)** / სადაზღვევო კომპანია სახელშეკრულებო ურთიერთობაში მყოფი სამედიცინო დაწესებულების ან ოჯახის ექიმის მეშვეობით (შემდგომ ტექსტსა და დანართებში „**დაზღვევის ექიმი“**) იღებს კოვიდ-დადასტურებული შემთხვევების საქმეებს.

**2.** „**112“**, **ყოველდღე 24 საათიან რეჟიმში,** პროგრამული უზრუნველყოფის საშუალებით, საქმეებს გადასცემს ონლაინ-კლინიკას/სადაზღვევო კომპანიას, რომელიც, თავის მხრივ, საქმეების მიღებას ახორციელებს **ოჯახის ექიმის, ქოლ-ცენტრის ოპერატორის, მორიგე ოპერატორის და/ან სხვა საშუალებით.**

**3. ონლაინ-კლინიკის ექიმი/დაზღვევის ექიმი:**

ა) „**112“**-ის პროგრამული უზრუნველყოფის საშუალებით ადასტურებს საქმის მიღებას და მართვას შესაძლო მოკლე ვადაში, მაგრამ არაუგვიანეს 48 საათისა;

ბ) სატელეფონო კონსულტაციებს ახორციელებს „ახალი კორონავირუსით (SARS-CoV-2) გამოწვეული ინფექციის (COVID-19) მსუბუქი შემთხვევების მართვა ბინაზე“ - კლინიკური მდგომარეობის მართვის სახელმწიფო სტანდარტის (პროტოკოლის) დამტკიცების თაობაზე“ საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2021 წლის 28 დეკემბრის N01-516/ო ბრძანებით დამტკიცებული კლინიკური მდგომარეობის მართვის სახელმწიფო სტანდარტის (პროტოკოლის) ,,ახალი კორონავირუსით (SARS-CoV-2) გამოწვეული ინფექციის (COVID-19) მსუბუქი შემთხვევების მართვა ბინაზე“ შესაბამისად;

გ) კონსულტაციის დროს პაციენტს აწვდის საკონტაქტო ტელეფონის ნომერს, რომელიც შეიძლება გამოყენებულ იქნეს პაციენტის მიერ, მისი ჯანმრთელობის მდგომარეობის გაუარესების შემთხვევაში;

დ) „112“-ის პროგრამაში აზუსტებს პაციენტის ფაქტობრივ ადგილმდებარეობას (მისამართს).

**4. ონლაინ-კლინიკის ექიმი/დაზღვევის ექიმი სატელეფონო კონსულტაციით ახორციელებს ანამნეზის შეკრებას, პაციენტის საწყის კლინიკურ შეფასებას და მდგომარეობის შესაბამისად, იღებს გადაწყვეტილებას:**

**ა)** **პაციენტი ექვემდებარება საკარანტინე სივრცეში** (შემდგომ ტექსტსა და დანართებში **- კოვიდ-სასტუმრო) გადაყვანას ან ჰოსპიტალიზაციას:**

**ა.ა) საკარანტინე სივრცეში გადაყვანის გადაწყვეტილების შემთხვევაში:**

**ა.ა.ა) -** ქვეყნის მასშტაბით, გარდა აჭარის ა/რ-ისა, *ექიმი, შეტყობინებას აკეთებს* ცენტრალური ონლაინკლინიკის („1522“) ცხელ ხაზზე - **144-3**. „1522“ თავის მხრივ უზრუნველყოფს **კოვიდ-სასტუმროში** პაციენტის გადაყვანის ორგანიზებას;

**ა.ა.ბ)** აჭარის ა/რ-ის შემთხვევაში, ექიმი შეტყობინებას აკეთებს ,,112“-ში (სპეციალურად გამოყოფილ სატელეფონო ნომერზე1), ,,112“ საქმეს გადასცემს **გადაუდებელი დახმარების ცენტრს**, რომელიც, თავის მხრივ, უზრუნველყოფს **კოვიდ-სასტუმროში** პაციენტის გადაყვანის ორგანიზებას.

**ა.ბ) ჰოსპიტალიზაციის გადაწყვეტილების შემთხვევაში** - ექიმი სატელეფონო ზარის საშუალებით ატყობინებს ***„112“-****ს (სპეციალურად გამოყოფილ სატელეფონო ნომერზე****[[1]](#footnote-1)****), აცნობებს საქმის საიდენტიფიკაციო ნომერს, თარიღს, პაციენტის სახელსა და გვარს და ასევე, სასწრაფო გადაუდებელი დახმარების ბრიგადის საჭიროების მიზეზს;*

**ბ)** **პაციენტი ექვემდებარება ბინაზე მეთვალყურეობას.**

**5.****ექიმის გადაწყვეტილებით ბინაზე მეთვალყურეობისთვის დატოვებულ პაციენტებთან COVID-19-ის დადასტურებულ შემთხვევაში შემდგომი სატელეფონო კომუნიკაცია ხორციელდება ექიმის მიერ განსაზღვრული პერიოდულობით, არაუგვიანეს ყოველი მესამე დღისა და ვადით,** ,,**COVID-19-ით დაავადებულთა და მათთან კონტაქტირებულთა იზოლაციისა და კარანტინის ვადების განსაზღვრის წესის დამტკიცების შესახებ“ საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის შესაბამისი ბრძანებით განსაზღვრული წესის გათვალისწინებით.**

**6.** **სატელეფონო კომუნიკაციით მიღებული ინფორმაცია (დანართი N1.1-ის შესაბამისად) COVID-19-ის დადასტურებულ შემთხვევებში უნდა აისახოს „112“-ის პროგრამული უზრუნველყოფის საშედეგო ფორმაში შემდეგი სახით:**

**ა) უსიმპტომო პაციენტებზე** - პირველ (მეთვალყურეობაზე აყვანა) და მეთვალყურეობიდან ჩახსნის დღეს;

**ბ) მსუბუქი სიმპტომების მქონე პაციენტებზე** - პირველ დღეს (მეთვალყურეობაზე აყვანა), უსიმპტომო პერიოდის დაწყების პირველ დღეს და უსიმპტომო პერიოდის დაწყებიდან სულ მცირე 24 სთ-ის გასვლის შემდეგ (მეთვალყურეობიდან ჩახსნა);

**გ) ონლაინ - კლინიკის ექიმი/დაზღვევის ექიმი** ვალდებულია დამატებით შეავსოს საშედეგო ფორმა, თუ შეიცვალა პაციენტის სტატუსი. საშედეგო ფორმის შევსების გარდა, ექიმი ვალდებულია პაციენტის მონიტორინგის შესახებ ინფორმაცია (N1.1 დანართის შესაბამისად) ასახოს ამბულატორიული მეთვალყურეობის ბარათში.

**7.** თუ დამატებითი სატელეფონო კომუნიკაციისას გამოიკვეთება სასწრაფო გადაუდებელი დახმარების ბრიგადის ჩართულობის საჭიროება, **ონლაინ-კლინიკის ექიმი/დაზღვევის ექიმი** აღნიშნული პაციენტის თაობაზე ატყობინებს **„112“**-ს (სპეციალურად გამოყოფილ სატელეფონო ნომერზე1), რის საფუძველზეც **„112“** უზრუნველყოფს სასწრაფო გადაუდებელი დახმარების ბრიგადის ჩართულობას.

**8.** **ონლაინ-კლინიკის ექიმი/დაზღვევის ექიმი,** ასევე, მეთვალყურეობას უწევს კოვიდ-დადებით პაციენტს, რომელიც **კოვიდ-კლინიკიდან** ან **კოვიდ-სასტუმროდან** ვადაზე ადრე ეწერება ბინაზე შემდგომი მეთვალყურეობისთვის გამოჯანმრთელებამდე. ასეთ შემთხვევაში, **კოვიდ-კლინიკის** ან **კოვიდ-სასტუმროს** ექიმი ატყობინებს **„112“**-ს, რომელიც, თავის მხრივ, ქმნის საქმეს და გადასცემს **ონლაინ-კლინიკის ექიმს/დაზღვევის ექიმს** შემდგომი რეაგირებისათვის.

**9.** სატელეფონო კონსულტაციის უმთავრესი მიზანია, ყველა მოქალაქემ მიიღოს კვალიფიციური სამედიცინო კონსულტაცია.

**10.** პაციენტთან ყველა კომუნიკაციაში ხაზგასმით უნდა აღინიშნოს თვითიზოლაციის წესების მკაცრი დაცვის აუცილებლობა და სახლში დარჩენის მოთხოვნა.

**11.** **„112“**-ის პროგრამული უზრუნველყოფის შეფერხების ან ტექნიკურ ხარვეზთან დაკავშირებით **ონლაინ-კლინიკის ექიმს/დაზღვევის ექიმს**  შესაძლებლობა აქვს 24 საათიან რეჟიმში დაუკავშირდეს **„112“**-ის ტექნიკური დახმარების ჯგუფს**[[2]](#footnote-2)**.

**დანართი N1.1**

**საქმის სტატუსები და მასთან დაკავშირებული საშედეგო ფორმის მოსანიშნი ველები**

1. **ბინაზე მეთვალყურეობა:**

ა) ბინაზე მეთვალყურეობა - სიმპტომების გარეშე;

ბ) ბინაზე მეთვალყურეობა - მსუბუქი რესპირაციული სიმპტომები;

გ) ბინაზე მეთვალყურეობა - მსუბუქი სხვა სიმპტომები;

დ) ბინაზე მეთვალყურეობა - გადამისამართდა კვლევაზე;

ე) ბინაზე მეთვალყურეობა - უარს აცხადებს ჰოსპიტალიზაციაზე.

**2. გადაეცა 112-ს:**

ა) საჭიროებს ჰოსპიტალიზაციას - გადაეცა 112-ს;

ბ) საჭიროებს კარანტინში მოთავსებას - გადაეცა 112-ს.

**3. დაბრუნდა ოჯახის ექიმის მონიტორინგზე.**

1. **დასრულდა ბინაზე მეთვალყურეობა / გამოჯანმრთელდა.**
2. **არ საჭიროებს მეთვალყურეობას:**

ა) ჰოსპიტალიზებულია;

ბ) იმყოფება კარანტინში;

გ) დუბლირებული საქმე.

**6. დაკავშირება ვერ მოხერხდა.**

1. **„112“**-ის (სპეციალურად გამოყოფილ სატელეფონო ნომრები - 577011174, 577011139, 599842206, 598087761, 591946870, 591946840, 591544384, 591544375 [↑](#footnote-ref-1)
2. **„112“**-ის ტექნიკური დახმარების ჯგუფი - 577011102, 595 272 644; 577 011 101. [↑](#footnote-ref-2)